ПРОТОКОЛ № 12
от заседанието на Комисия по правни въпроси 
на Висшия съдебен съвет, проведено на 6 април 2015 г.

Днес, 6 април 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА					НЕЗАБРАВКА СТОЕВА  

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Проект на Наредба за изменение и допълнение на Наредба № 15/04.12.2009 г. за електронно наблюдение върху поведението на осъдени лица, изпратен от министъра на правосъдието.
	- Становище на КПВ по законопроект за изменение и допълнение на ГПК, внесен в Народното събрание от група народни представители на 31.03.2015 г., в изпълнение на решение на ВСС по протокол № 17/02.04.2015 г., доп.т. 12.
	- Решение на КПКИТС от 31.03.2015 г. във връзка с молба от Асоциация „Прозрачност без граници” с приложен въпросник за предоставяне на информация относно достъпността на съдебните решения в страните от региона, в който оперира Европейската банка за възстановяване и развитие.
	- Писмо от Асоциация на държавните съдебни изпълнители във връзка с предложения за събиране на таксите и разноските на съдилищата от ДСИ.

Д Н Е В Е Н   Р Е Д:

1. ОТНОСНО: Годишен отчетен доклад за дейността на Националното бюро за правна помощ за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение Годишния отчетен доклад за дейността на Националното бюро за правна помощ за 2014 г.

2. ОТНОСНО: Сигнал от председателя на Окръжен съд гр. Благоевград срещу действия на председателя на РС-Благоевград.

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема за сведение сигнала на председателя на Окръжен съд гр. Благоевград срещу действия на председателя на РС-Благоевград.

3. ОТНОСНО: Молба от Емил Георгиев Иванов – съдебен заседател в СРС.
КОМИСИЯТА ПО ПРАВНИ ВЪПРОСИ
Р Е Ш И:

3.1. Съгласно разпоредбата на чл. 69, ал. 1 от ЗСВ мандатът на съдебен заседател е 5 години и започва да тече от датата на полагане на клетвата.
3.2. Решението да се изпрати на г-н Емил Георгиев Иванов.

4. ОТНОСНО: Писмо от министъра на правосъдието във връзка с постъпило заявление от Елена Георгиева Величкова – ДСИ при РС-Брезник, за становище относно изплащане на допълнително възнаграждение за заместване на съдия по вписванията от държавен съдебен изпълнител.

КОМИСИЯТА ПО ПРАВНИ ВЪПРОСИ
Р Е Ш И:

4.1. Да се изготви отговор до министъра на правосъдието, съобразно решението на КПВ по протокол № 3/20.01.2014 г., т. 7

5. ОТНОСНО: Писмо от председателя на Софийски районен съд за становище относно възстановяването на длъжност „съдия” в СРС на Петър Василев Сантиров.

КОМИСИЯТА ПО ПРАВНИ ВЪПРОСИ
Р Е Ш И:

5.1. Възлага на дирекция „Правна” да изготви отговор, който да бъде разгледан на следващото заседание на комисията.
6. ОТНОСНО: Молба от Венцислав Ангелов Димитров – шофьор-призовкар в Окръжна прокуратура гр. Враца относно определяне на ранг за длъжността.

КОМИСИЯТА ПО ПРАВНИ ВЪПРОСИ
Р Е Ш И:

6.1. Изпраща молбата от Венцислав Ангелов Димитров – шофьор-призовкар в Окръжна прокуратура гр. Враца относно определяне на ранг за длъжността, на комисия „Съдебна администрация” по компетентност.

7. ОТНОСНО: Решение на Комисията по предложенията и атестирането от 24.03.2015 г. относно молба от Александър Цонев – съдия в Апелативен съд гр. Велико Търново, за назначаване на длъжност „съдия” във ВКС, за становище.
Г-жа Незабравка Стоева си прави отвод по т. 7.

КОМИСИЯТА ПО ПРАВНИ ВЪПРОСИ
Р Е Ш И:

7.1. Александър Цонев е действащ магистрат и като такъв е участвал в конкурса за повишаване и преместване в длъжност „съдия” във Върховен касационен съд – Гражданска колегия, чрез събеседване. Свободната бройка за длъжността „съдия” във ВКС – Гражданска колегия е останала незаета след проведен конкурс за първоначално назначаване в органите на съдебната власт. Този конкурс е централизиран и се провежда най-малко веднъж годишно при ред и условия различни от тези, при които се провежда конкурса за кариерно израстване на магистрати. Ето защо тази овакантена длъжност следва да бъде обявена отново за заемане чрез конкурс.
7.2. Решението да се изпрати на Комисията по предложенията и атестирането.

8. ОТНОСНО: Решение на Комисия „Международна дейност” от 01.04.2015 г. относно предоставяне на отчет за първото тримесечие по Плана за действие в изпълнение на препоръките от доклада на ЕК от януари 2015 г. в рамките на Механизма за сътрудничество и оценка, в срок до 08.04.2015 г.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение решението на Комисия „Международна дейност” от 01.04.2015 г. относно предоставяне на отчет за първото тримесечие по Плана за действие в изпълнение на препоръките от доклада на ЕК от януари 2015 г. в рамките на Механизма за сътрудничество и оценка.

9. ОТНОСНО: Решение на Комисия „Международна дейност” от 01.04.2015 г. относно предоставяне на Информационно табло в областта на правосъдието за 2015 г., за запознаване.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за запознаване решението на Комисия „Международна дейност” от 01.04.2015 г. относно предоставяне на Информационно табло в областта на правосъдието за 2015 г.

10. ОТНОСНО: Определяне на служители от АВСС подлежащи на обучение за работа с обновения сайт на ВСС.

КОМИСИЯТА ПО ПРАВНИ ВЪПРОСИ
Р Е Ш И:

10.1. ОПРЕДЕЛЯ за обучение и работа с обновения сайт на ВСС експертните сътрудници на Комисията: 
- Мартин Величков – главен експерт-юрисконсулт в дирекция „Правна” за основен служител, който да отговаря за публикуване на информация в раздела на Комисия по правни въпроси; 
- Саша Харитонова – директор на дирекция „Правна” за резервен служител.

ДОПЪЛНИТЕЛНИ ТОЧКИ:

11. ОТНОСНО: Проект на Наредба за изменение и допълнение на Наредба № 15/04.12.2009 г. за електронно наблюдение върху поведението на осъдени лица.

КОМИСИЯТА ПО ПРАВНИ ВЪПРОСИ
Р Е Ш И:

11.1. Предлага на Комисия „Професионална квалификация, информационни технологии и статистика” и на членовете, включени в Работната група по изработване на Наказателно-процесуалния кодекс да представят предложения и становища по проекта, в срок до 14.04.2015 г. 

12. ОТНОСНО: Становище на КПВ по законопроект за изменение и допълнение на ГПК, внесен в Народното събрание от група народни представители на 31.03.2015 г., в изпълнение на решение на ВСС по протокол № 17/02.04.2015 г., доп.т. 12.

КОМИСИЯТА ПО ПРАВНИ ВЪПРОСИ
Р Е Ш И:

12.1. ПРИЕМА становище по законопроект за изменение и допълнение на ГПК, внесен в Народното събрание от група народни представители на 31.03.2015 г., в изпълнение на решение на ВСС по протокол № 17/02.04.2015 г., доп.т. 12.
12.2. Становището ведно с решението на ВСС по протокол № 17/02.04.2015 г., доп.т. 12 да се изпрати на Народното събрание, с копие до Комисията по правни въпроси към НС.

	13. ОТНОСНО: Решение на КПКИТС от 31.03.2015 г. във връзка с молба от Асоциация „Прозрачност без граници” с приложен въпросник за предоставяне на информация относно достъпността на съдебните решения в страните от региона, в който оперира Европейската банка за възстановяване и развитие.

КОМИСИЯТА ПО ПРАВНИ ВЪПРОСИ
Р Е Ш И:
	
13. Възлага на Мартин Величков – главен експерт-юрисконсулт за изготви отговори на въпросника.

	14. ОТНОСНО: Писмо от Асоциация на държавните съдебни изпълнители във връзка с предложения за събиране на таксите и разноските на съдилищата от ДСИ.

КОМИСИЯТА ПО ПРАВНИ ВЪПРОСИ
Р Е Ш И:

14.1. Изразява готовност за разговор с ръководството на Асоциацията на държавните съдебни изпълнители и го кани на заседанието на Комисията, насрочено на 27.04.2015 г. от 15.00 часа.

ПРЕДСЕДАТЕЛ
НА КОМИСИЯТА:   /п/		     
                          ЮЛИАНА КОЛЕВА